PMIndiaData/PMIndiaSum huggingface dataset:
ଆର୍ଜେଣ୍ଟିନାର ବୁଏନ୍ସ ଏୟାର୍ସରେ 10-13 ଡିସେମ୍ବର, 2017ରେ ଆୟୋଜିତ ଡବ୍ଲ୍ୟୁଟିଓର ଏକାଦଶ ମନ୍ତ୍ରୀସ୍ତରୀୟ ସମ୍ମିଳନୀରେ ଭାରତର ଆଭିମୁଖ୍ୟକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଆର୍ଜେଣ୍ଟିନାର ବୁଏନ୍ସ ଏୟାର୍ସରେ 10-13 ଡିସେମ୍ବର, 2017ରେ ଆୟୋଜିତ ବିଶ୍ୱ ବାଣିଜ୍ୟ ସଂଗଠନ (ଡବ୍ଲ୍ୟୁଟିଓ)ର ଏକାଦଶ ମନ୍ତ୍ରୀସ୍ତରୀୟ ସମ୍ମିଳନୀରେ ଭାରତର ଆଭିମୁଖ୍ୟକୁ ପିଛିଲା ଭାବେ ମଞ୍ଜୁରି ମିଳିଛି । ସମ୍ମିଳନୀରେ ଉପଯୋଗ କରାଯାଇଥିବା ଅଧିକାର ଏବଂ ଗ୍ରହଣ କରାଯାଇଥିବା ଆଭିମୁଖ୍ୟର ଉଦ୍ଦେଶ୍ୟ ଥିଲା ଭାରତର ସ୍ୱାର୍ଥ ଏବଂ ପ୍ରାଥମିକତାକୁ ସୁରକ୍ଷା ଦେବା । ସୂଚନାଯୋଗ୍ୟ ଯେ ସମ୍ମିଳନୀ ପୂର୍ବରୁ ବାଲି/ନାଇରୋବୀ ଆଦେଶ ଅନୁଯାୟୀ ଖାଦ୍ୟ ସୁରକ୍ଷା ଲାଗି ସାର୍ବଜନୀନ ପ୍ରତିଭୂତି ବିଷୟ ତଥା ଅନ୍ୟ କୃଷି ପ୍ରସଙ୍ଗ ଉପରେ ସ୍ଥାୟୀ ସମାଧାନ ଆଶା କରାଯାଉଥିଲା । ବିଶ୍ୱ ବାଣିଜ୍ୟିକ ସଂଗଠନର କିଛି ସଦସ୍ୟ ରାଷ୍ଟ୍ର ସେବାରେ ଘରୋଇ ନିୟନ୍ତ୍ରଣ, ମତ୍ସ୍ୟପାଳନ ସବସିଡି, ଇ-କମର୍ସ, ନିବେଶ ସହାୟତା ତଥା ସୂକ୍ଷ୍ମ ମଧ୍ୟମ ଏବଂ ଲଘୁ ଉଦ୍ୟୋଗ (ଏମଏସଏମଇ) ଉପରେ ଫଳାଫଳ ଆଶା କରୁଥିଲେ । କିନ୍ତୁ ସହମତି ଅଭାବ କାରଣରୁ ଖାଦ୍ୟ ସୁରକ୍ଷା ଲାଗି ସାର୍ବଜନୀନ ପ୍ରତିଭୂତି ଏବଂ ଅନ୍ୟ କୃଷି ବିଷୟ ଉପରେ କୌଣସି ଫଳାଫଳ ବାହାରି ପାରିନଥିଲା । ଭାରତ ଡ୍ରାଫ୍ଟ ମନ୍ତ୍ରୀସ୍ତରୀୟ ଘୋଷଣାକୁ ସମର୍ଥନ କରିନଥିଲା । କାରଣ ଏଥିରେ ବହୁପକ୍ଷବାଦ, ଦୋହା ବିକାଶ ଏଜେଣ୍ଡା ତଥା ବିକାଶଶୀଳ ଦେଶ ସହିତ ସ୍ୱତନ୍ତ୍ର ଏବଂ ଲିକ୍ ଠାରୁ ବାହାରକୁ ଯାଇ ବ୍ୟବହାର ଭଳି ବିଷୟ ଉପରେ ଯଥେଷ୍ଟ କଭର ଦିଆଯାଇନଥିଲା । ତେବେ ବହୁପକ୍ଷୀୟ ବାଣିଜ୍ୟ ବ୍ୟବସ୍ଥା ଏବଂ ଡବ୍ଲ୍ୟୁଟିଓର ବିଭିନ୍ନ କାର୍ଯ୍ୟ କ୍ଷେତ୍ରକୁ ଆଗକୁ ବଢ଼ାଇବା ପ୍ରତି ବ୍ୟାପକ ସମର୍ଥନ ମିଳିଥିଲା । ଏହା ଗୁରୁତ୍ୱପୂର୍ଣ୍ଣ ଯେ ମନ୍ତ୍ରୀସ୍ତରୀୟ ଘୋଷଣା ଅର୍ତ୍ତବରେ ମଧ୍ୟ ବର୍ତ୍ତମାନ ଆଦେଶ ତଥା ନିଷ୍ପତ୍ତି ଦ୍ୱାରା ଏହା ସୁନିଶ୍ଚିତ କରାଯାଇଥିଲା ଯେ ଆଗକୁ କାର୍ଯ୍ୟ କରିବା ଜାରି ରହିବ । ସଦସ୍ୟମାନେ ଖାଦ୍ୟ ସୁରକ୍ଷା ଲାଗି ସାର୍ବଜନୀନ ପ୍ରତିଭୂତି, କୃଷି, ବିଶେଷ ସୁରକ୍ଷା ବ୍ୟବସ୍ଥା, କୃଷି ସବସିଡି ତଥା ଅନ୍ୟ ବିଷୟଗୁଡ଼ିକ ଉପରେ କାର୍ଯ୍ୟ କରିବା ଜାରି ରଖିବେ ।
ପ୍ରଧାନମନ୍ତ୍ରୀ ପ୍ରବାସୀ ଭାରତୀୟ ଦିବସ ଅବସରରେ ପ୍ରବାସୀ ଭାରତୀୟମାନଙ୍କୁ ଅଭିନନ୍ଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତଙ୍କୁ ବିଶେଷକରି ପ୍ରବାସୀ ଭାରତୀୟମାନଙ୍କୁ ପ୍ରବାସୀ ଭାରତୀୟ ଦିବସ ଅବସରରେ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ସମସ୍ତଙ୍କୁ ଅଭିନନ୍ଦନ, ବିଶେଷକରି ପ୍ରବାସୀ ଭାରତୀୟ ଦିବସରେ ପ୍ରବାସୀ ଭାରତୀୟ ମାନଙ୍କୁ । ଆମର ପ୍ରବାସୀମାନେ ସମଗ୍ର ବିଶ୍ୱରେ ନିଜକୁ ସ୍ୱତନ୍ତ୍ର କରିପାରିଛନ୍ତି ଏବଂ ବିଭିନ୍ନ କ୍ଷେତ୍ରରେ ଉନ୍ନତି ଆଣିଛନ୍ତି । ଏକା ସମୟରେ ସେମାନେ ସେମାନଙ୍କର ଦେଶ ସହିତ ସଂଯୁକ୍ତ ହୋଇ ରହିଛନ୍ତି । ଆମେ ସେମାନଙ୍କ ସଫଳତା ପାଇଁ ଗର୍ବିତ ।”
ପ୍ରଧାନମନ୍ତ୍ରୀ ସାହିବଜାଦା ଜୋରାୱର ସିଂହ ଜୀ ଏବଂ ସାହିବଜାଦା ଫତେ ସିଂହ ଜୀଙ୍କର ବଳିଦାନକୁ ପାଳନ ପାଇଁ ଡିସେମ୍ବର ୨୬ ତାରିଖକୁ ‘ବୀର୍‍ ବଲ୍‍ ଦିବସ’ଭାବରେ ଘୋଷଣା କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଶ୍ରୀ ଗୁରୁ ଗୋବିନ୍ଦ ସିଂ ଜୀଙ୍କର ପ୍ରକାଶ ପୁରବର ଶୁଭ ଅବସରରେ ଘୋଷଣା କରିଛନ୍ତି ଯେ ସାହିବଜାଦା ଜୋରୱାର ସିଂହ ଜୀ ଏବଂ ସାହିବଜାଦା ଫତେ ସିଂହ ଜୀଙ୍କର ବଳିଦାନ ଦିବସକୁ ଚଳିତ ବର୍ଷ ୨୬ ଡିସେମ୍ବର ଦିନକୁ ‘ବୀର୍‍ ବଲ୍‍ ଦିବସ ଭାବରେ ପାଳନ କରାଯିବ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଆଜି ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କ ପ୍ରକାଶ ପୁରବର ଶୁଭ ଅବସରରେ ମୁଁ ଏହା ଗର୍ବର ସହ ଘୋଷଣା କରୁଛି ଯେ ଚଳିତ ବର୍ଷ ୨୬ ଡିସେମ୍ବରରୁ ‘ବୀର୍‍ ବଲ୍‍ ଦିବସ’ଭାବରେ ପାଳନ ହେବ । ଏହା ସାହବଜାଦାମାନଙ୍କ ସାହସ ପ୍ରତି ଉପଯୁକ୍ତ ଶ୍ରଦ୍ଧାଞ୍ଜଳି ହେବ ଏବଂ ଉପଯୁକ୍ତ ନ୍ୟାୟ ପ୍ରଦାନ କରାଯାଇ ପାରିବ । “ବୀର୍‍ ବଲ୍‍ ଦିବସ” ସେହି ଦିନ ପାଳନ ହେବ ଯେଉଁ ଦିନ ସାହିବଜାଦା ଜୋରୱାର୍ ସିଂହ ଜୀ ଏବଂ ସାହିବଜାଦା ଫତେ ସିଂହ ଜୀଙ୍କୁ କାନ୍ଥରେ ଜୀବନ୍ତ ସିଲ୍ ହେବା ପରେ ସେମାନେ ଶହୀଦ ହୋଇଥିଲେ । ଏହି ଦୁଇ ମହାନ୍ ବ୍ୟକ୍ତି ଧର୍ମର ଉତ୍ତମ ନୀତିରୁ ବିଚ୍ୟୁତ ହେବା ପରିବର୍ତ୍ତେ ମୃତ୍ୟୁକୁ ପସନ୍ଦ କରିଥିଲେ । ମାତା ଗୁରୁଜୀ, ଶ୍ରୀ ଗୁରୁ ଗୋବିନ୍ଦ ସିଂହ ଜୀ ଏବଂ ୪ ସାହିବଜାଦାଙ୍କ ସାହାସିକତା ଏବଂ ଆଦର୍ଶ ଲକ୍ଷ ଲକ୍ଷ ଲୋକଙ୍କୁ ଶକ୍ତି ପ୍ରଦାନ କରିଥିଲା । ସେମାନେ ଅନ୍ୟାୟ ପାଇଁ କେବେ ବି ମଥାନତ କରି ନାହାନ୍ତି । ସେମାନେ ଏକ ଦୁନିଆକୁ କଳ୍ପନା କରିଥିଲେ ଯାହା ଅନ୍ତର୍ଭୂକ୍ତ ଏବଂ ସୁସଂଗତ ଅଟେ । ବର୍ତ୍ତମାନ ସମୟରେ ଅଧିକରୁ ଅଧିକ ଲୋକ ସେମାନଙ୍କ ବିଷୟରେ ଜାଣିବାର ଆବଶ୍ୟକତା ରହିଛି ।”
ଯୋଗ ଅଭ୍ୟାସ ପାଇଁ ବିଭିନ୍ନ ରାଷ୍ଟ୍ରର ଲୋକଙ୍କୁ ଏକାଠି କରିଥିବାରୁ କତାରର ଦୋହା ଠାରେ ଥିବା ଭାରତୀୟ ଦୂତାବାସକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୋଗ ଅଭ୍ୟାସ ପାଇଁ ବିଭିନ୍ନ ରାଷ୍ଟ୍ରର ଲୋକଙ୍କୁ ଏକାଠି କରିଥିବାରୁ କତାରର ଦୋହା ଠାରେ ଥିବା ଭାରତୀୟ ଦୂତାବାସର ପ୍ରଶଂସା କରିଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ ଯୋଗ ଭଲ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ବିଶ୍ୱକୁ ଏକତ୍ରିତ କରୁଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଯୋଗ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ବିଶ୍ୱକୁ ଏକଜୁଟ କରୁଛି । ଯୋଗ ଅଭ୍ୟାସ ପାଇଁ ବିଭିନ୍ନ ଦେଶର ଲୋକଙ୍କୁ ଏକାଠି କରିବା ପାଇଁ ଦୋହା ଠାରେ ଥିବା ଭାରତୀୟ ଦୂତାବାସଙ୍କ ଏକ ମହତ୍‍ ପ୍ରୟାସ ।”
ପ୍ରଧାନମନ୍ତ୍ରୀ ଆର.କେ ଲକ୍ଷ୍ମଣଙ୍କୁ ତାଙ୍କର ୧୦୦ ତମ ଜନ୍ମ ବାର୍ଷିକୀରେ ମନେ ପକାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ୟଙ୍ଗ ଚିତ୍ରକର ଆର.କେ.ଲକ୍ଷ୍ମଣଙ୍କୁ ତାଙ୍କର ୧୦୦ ତମ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ୨୦୧୮ ରେ “ଟାଇମଲେସ ଲକ୍ଷ୍ମଣ” ପୁସ୍ତକ ଉନ୍ମୋଚନ କରିବା ସମୟରେ ସେ ଦେଇଥିବା ଅଭିଭାଷଣକୁ ଶ୍ରୀ ମୋଦୀ ପ୍ରକାଶ କରିଥିଲେ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ତାଙ୍କର ୧୦୦ ତମ ଜନ୍ମ ବାର୍ଷିକୀରେ ବହୁମୁଖୀ ପ୍ରତିଭାଧାରୀ ଆର.କେ ଲକ୍ଷ୍ମଣଙ୍କୁ ମନେ ପକାଉଛି । ସେ ତାଙ୍କର ବ୍ୟଙ୍ଗଚିତ୍ର ମାଧ୍ୟମରେ ସେହି ସମୟର ସାମାଜିକ–ରାଜନୈତିକ ବାସ୍ତବତାକୁ ସୁନ୍ଦର ଭାବରେ ବଖାଣୁଥିଲେ । ୨୦୧୮ ରୁ ଏକ ଭାଷଣକୁ ମନେପଡେ, ଯେତେବେଳେ ମୁଁ “ଟାଇମଲେସ୍‍ ଲକ୍ଷ୍ମଣ” ପୁସ୍ତକକୁ ଉନ୍ମୋଚନ କରିଥିଲି ।”
ପ୍ରଧାନମନ୍ତ୍ରୀ ରୋମରେ ଅନୁଷ୍ଠିତ ଜି -୨୦ ଶିଖର ସମ୍ମିଳନୀ ଅବସରରେ ସ୍ପେନର ପ୍ରଧାନମନ୍ତ୍ରୀଙ୍କ ସହ ବୈଠକ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ପେନର ପ୍ରଧାନମନ୍ତ୍ରୀ ମହାମହିମ ଶ୍ରୀ ପେଡ୍ରୋ ସାନେଜଙ୍କୁ ରୋମରେ ଅନୁଷ୍ଠିତ ଜି୨୦ ଶିଖର ସମ୍ମିଳନୀ ଅବସରରେ ଅକ୍ଟୋବର ୩୧, ୨୦୨୧ ରେ ସାକ୍ଷାତ କରିଛନ୍ତି । ୨. ଦୁଇ ନେତା ସ୍ପେନରୁ ୫୬ଟି ସି୨୯୫ ଏୟାରବସ ବିମାନ କିଣିବା ପାଇଁ ଚୁକ୍ତିନାମା ସ୍ୱାକ୍ଷର ହେବା ସହିତ ବଢୁଥିବା ଦ୍ୱିପାକ୍ଷିକ ବାଣିଜ୍ୟ ଏବଂ ପୁଞ୍ଜି ବିନିଯୋଗ ଲିଙ୍କକୁ ସ୍ୱାଗତ କରିଛନ୍ତି, ସେଥିମଧ୍ୟରୁ ୪୦ ଟି ‘ମେଡ ଇନ୍‍ ଇଣ୍ଡିଆ’ ଦ୍ୱାରା ଟାଟା ଆଡଭାନ୍ସ ସିଷ୍ଟମ ସହଯୋଗରେ ନିର୍ମାଣ ହେବ । ଇ–ଗତିଶୀଳତା, ସ୍ୱଚ୍ଛ ବୈଷୟିକ ଜ୍ଞାନକୌଶଳ, ଉନ୍ନତ ସାମଗ୍ରୀ ଏବଂ ଗଭୀର ସାମୁଦ୍ରିକ ଅନୁସନ୍ଧାନ ପରି ନୂତନ କ୍ଷେତ୍ରରେ ଦ୍ୱିପାକ୍ଷିକ ସହଯୋଗକୁ ଆହୁରି ବିସ୍ତାର କରିବାକୁ ସେମାନେ ସହମତ ହୋଇଥିଲେ । ଗ୍ରୀନ୍ ହାଇଡ୍ରୋଜେନ୍‌, ଭିତ୍ତିଭୂମି ଏବଂ ପ୍ରତିରକ୍ଷା ଉତ୍ପାଦନ ସମେତ ବିଭିନ୍ନ କ୍ଷେତ୍ରରେ ପୁଞ୍ଜି ବିନିଯୋଗ କରିବାକୁ ଏବଂ ଭାରତର ନେସନାଲ ଇନଫ୍ରାଷ୍ଟ୍ରକଚର ପାଇପ୍‌ଲାଇନ, ଆସେଟ୍ ମୋନେଟାଇଜେସନ୍ ପ୍ଲାନ ଏବଂ ଗତି ଶକ୍ତି ପ୍ଲାନରୁ ଅଧିକ ଲାଭ ଉଠାଇବାକୁ ପ୍ରଧାନମନ୍ତ୍ରୀ ମୋଦି ସ୍ପେନକୁ ଆମନ୍ତ୍ରଣ କରିଥିଲେ । ୩. ଦୁଇ ନେତା ଭାରତ–ଇୟୁ ସମ୍ପର୍କ ସହିତ ଜଳବାୟୁ କାର୍ଯ୍ୟଯୋଜନା ଏବଂ ଆଗାମୀ ସିଓପି୨୬କୁ ଅଗ୍ରାଧିକାର ଭିତ୍ତିରେ ସହଯୋଗ ଉପରେ ଆଲୋଚନା କରିଥିଲେ । ସେମାନେ ଆହୁରି ମଧ୍ୟ ଆଫଗାନିସ୍ତାନ ଏବଂ ଇଣ୍ଡୋ–ପାସିଫିକ୍ ସମେତ ପାରସ୍ପରିକ ସ୍ୱାର୍ଥ, ଆଞ୍ଚଳିକ ଏବଂ ବିଶ୍ୱ ସ୍ତରୀୟ ପ୍ରସଙ୍ଗରେ ମତ ବିନିମୟ କରିଥିଲେ । ୪. ପ୍ରଧାନମନ୍ତ୍ରୀ ମୋଦୀ ଆସନ୍ତା ବର୍ଷ ଭାରତରେ ପ୍ରଧାନମନ୍ତ୍ରୀ ସାନେଜଙ୍କୁ ସ୍ୱାଗତ ପାଇଁ ଅପେକ୍ଷା କରିଛନ୍ତି ।
ଡିସେମ୍ବର ୧୩ ତାରିଖରେ ଶ୍ରୀ ଅରବିନ୍ଦଙ୍କ ୧୫୦ ତମ ଜନ୍ମ ବାର୍ଷିକୀ ଅବସରରେ ଆୟୋଜିତ କାର୍ଯ୍ୟକ୍ରମରେ ଅଂଶଗ୍ରହଣ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୩ ଡିସେମ୍ବର ୨୦୨୨ ଅପରାହ୍ନ ୫ଟାରେ ଭିଡିଓ କନଫରେନ୍ସିଂ ମାଧ୍ୟମରେ ଶ୍ରୀ ଅରବିନ୍ଦଙ୍କ ୧୫୦ ତମ ଜନ୍ମ ବାର୍ଷିକୀର ସ୍ମରଣୀୟ କାର୍ଯ୍ୟକ୍ରମରେ ଅଂଶଗ୍ରହଣ କରିବେ । ଆଜାଦୀ କା ଅମୃତ ମହୋତ୍ସବ ଅବସରରେ ପୁଡୁଚେରୀର କାମ୍ବନ କାଲାଇ ସଙ୍ଗମରେ ଆୟୋଜିତ ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଶ୍ରୀ ଅରବିନ୍ଦଙ୍କ ସମ୍ମାନାର୍ଥେ ଏକ ସ୍ମାରକୀ ମୁଦ୍ରା ଏବଂ ଡାକ ଟିକଟ ଉନ୍ମୋଚନ କରିବେ । ଏହି ଅବସରରେ ସେ ସମାବେଶକୁ ସମ୍ବୋଧିତ କରିବେ, ଯେଉଁଥିରେ ସାରା ଦେଶରୁ ଶ୍ରୀ ଅରବିନ୍ଦଙ୍କ ଅନୁଗାମୀମାନେ ଯୋଗଦେବେ । ୧୫ ଅଗଷ୍ଟ ୧୮୭୨ ରେ ଜନ୍ମ ହୋଇଥିବା ଶ୍ରୀ ଅରବିନ୍ଦ ଜଣେ ଦୂରଦୃଷ୍ଟି ସମ୍ପନ୍ନ ବ୍ୟକ୍ତି ଯିଏକି ଭାରତର ସ୍ୱାଧୀନତା ସଂଗ୍ରାମରେ ଗୁରୁତ୍ୱପୂର୍ଣ୍ଣ ଅବଦାନ ରଖିଥିଲେ । ଆଜାଦୀ କା ଅମୃତ ମହୋତ୍ସବ – ସ୍ୱାଧୀନତାର ୭୫ବର୍ଷ ଅବସରରେ ଭାରତର ଜନସାଧାରଣ, ସଂସ୍କୃତି ଏବଂ ସଫଳତାର ଗୌରବମୟ ଇତିହାସକୁ ପାଳନ କରିବା ପାଇଁ ଏକ ପ୍ରୟାସ – ଶ୍ରୀ ଅରବିନ୍ଦଙ୍କ ୧୫୦ ତମ ଜନ୍ମ ବାର୍ଷିକୀକୁ ସମଗ୍ର ଦେଶରେ ବର୍ଷବ୍ୟାପି ବିଭିନ୍ନ କାର୍ଯ୍ୟକଳାପ ଏବଂ କାର୍ଯ୍ୟକ୍ରମ ଆୟୋଜନ ଦ୍ୱାରା ପାଳନ କରାଯାଉଛି ।
ବିଶ୍ୱ ପିଟି ଦିବସରେ ଫିଜିଓଥେରାପିଷ୍ଟଙ୍କ ଉଦ୍ୟମକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକଙ୍କ ସ୍ୱାସ୍ଥ୍ୟ ରକ୍ଷା କରିବାରେ ପ୍ରମୁଖ ଭୂମିକା ଗ୍ରହଣ କରୁଥିବା ସମସ୍ତ ଫିଜିଓଥେରାପିଷ୍ଟଙ୍କ ଉଦ୍ୟମକୁ ପ୍ରଶଂସା କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଆଜି ବିଶ୍ୱ ପିଟି ଦିବସରେ ମୁଁ ସମସ୍ତ ଫିଜିଓଥେରାପିଷ୍ଟଙ୍କ ଉଦ୍ୟମକୁ ପ୍ରଶଂସା କରୁଛି ଯେଉଁମାନେ ଲୋକଙ୍କ ସ୍ୱାସ୍ଥ୍ୟ ରକ୍ଷା କରିବାରେ ପ୍ରମୁଖ ଭୂମିକା ଗ୍ରହଣ କରନ୍ତି । ଫିଜିଓଥେରାପିକୁ ଲୋକପ୍ରିୟ ଏବଂ ଆଧୁନିକୀକରଣ କରିବା ପାଇଁ ଆମେ ଉଦ୍ୟମ ଜାରି ରଖିବୁ ।”
ଭାରତୀୟ ସ୍ୱଚ୍ଛତା ସମ୍ମିଳନୀ-ଇଣ୍ଡୋସାନରେ ପ୍ରଧାନମନ୍ତ୍ରୀଙ୍କ ଉଦ୍ଘାଟନୀ ସମ୍ବୋଧନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନୂଆଦିଲ୍ଲୀରେ ଭାରତୀୟ ସ୍ୱଚ୍ଛତା ସମ୍ମିଳନୀ-ଇଣ୍ଡୋସାନକୁ ଉଦ୍ଘାଟନ ସହ ସମ୍ବୋଧନ କରିଛନ୍ତି । ପ୍ରଧାନମନ୍ତ୍ରୀ ମୋଦୀ କହିଛନ୍ତି ଯେତେବେଳେ କେହି ଅଳିଆ ଅବା ଆବର୍ଜନାମୟ ପରିବେଶକୁ ପସନ୍ଦ କରନ୍ତି ନାହିଁ । ତେଣୁ ସ୍ୱଚ୍ଛତାର ଅଭ୍ୟାସ ବିକଶିତ ହେବା ପାଇଁ ସାମାନ୍ୟ ପ୍ରୟାସ କରିବାକୁ ପଡ଼ିବ । ସେ କହିଛନ୍ତି ଯେ ପିଲାମାନଙ୍କ ମଧ୍ୟରେ ସ୍ୱଚ୍ଛତା ପ୍ରତି ସଚେତନତା ବଢ଼ୁଛି । ଏଥିରୁ ଏହା ଜଣାପଡୁଛି ଯେ ସ୍ୱଚ୍ଛତା ଅଭିଯାନ ଲୋକଙ୍କୁ ସକରାତ୍ମକ ଭାବେ ପସନ୍ଦ ଆସିଛି । ସ୍ୱଚ୍ଛତାକୁ ପ୍ରୋତ୍ସାହିତ କରିବା ପାଇଁ ଏବେ ସହର ଓ ନଗରଗୁଡ଼ିକ ମଧ୍ୟରେ ସୁସ୍ଥ ପ୍ରତିଯୋଗିତା ବିକଶିତ ହେଉଛି । ଗଣମାଧ୍ୟମର ସକରାତ୍ମକ ଭୂମିକାକୁ ପ୍ରଶଂସା କରି ପ୍ରଧାନମନ୍ତ୍ରୀ କହିଛନ୍ତି ଯେ ଏହି କାର୍ଯ୍ୟକ୍ରମକୁ ଯଦି ତାଙ୍କଠାରୁ କେହି ଅଧିକ ପ୍ରୋତ୍ସାହିତ କରୁଛି, ତା’ହେଲେ ସିଏ ହେଉଛି ମିଡିଆ । କେବଳ ବଜେଟ୍ ଆବଂଟନ ଦ୍ୱାରା ସ୍ୱଚ୍ଛତା ପ୍ରାପ୍ତି ହୋଇପାରିବ ନାହିଁ । ଏଥିପାଇଁ ଏହା ଏକ ଜନ ଆନ୍ଦୋଳନ ହେବା ଉଚିତ୍ । ବ୍ରିଟିଶ ଶାସନରୁ ମୁକ୍ତ ହେବା ପାଇଁ ମହାତ୍ମା ଗାନ୍ଧିଙ୍କ ସତ୍ୟାଗ୍ରହକୁ ମନେ ପକାଇ ପ୍ରଧାନମନ୍ତ୍ରୀ କହିଛନ୍ତି ଯେ ଏବେ ଭାରତକୁ ଅଳିଆ ମୁକ୍ତ କରିବା ପାଇଁ ସ୍ୱଚ୍ଛାଗ୍ରହର ଆବଶ୍ୟକତା ରହିଛି । ପ୍ରଧାନମନ୍ତ୍ରୀ କହିଛନ୍ତି ଯେ ପୁନଃ ଉପଯୋଗ ଓ ପ୍ରକ୍ରିୟାକରଣର ଅଭ୍ୟାସ ଆମର ବହୁ ପୁରୁଣା । ଏସବୁ ଅଭ୍ୟାସକୁ ଅଧିକ ପ୍ରଯୁକ୍ତିବିଦ୍ୟା ଆଧାରିତ କରାଯିବାର ଆବଶ୍ୟକତା ରହିଛି । ପ୍ରଧାନମନ୍ତ୍ରୀ ପୁରସ୍କାର ବିଜେତାଙ୍କୁ ଅଭିନନ୍ଦନ ଜଣାଇଥିଲେ । ସେମାନଙ୍କ ମଧ୍ୟରୁ କେତେକ ପୁରସ୍କାର ବିଜେତାଙ୍କୁ ଜନଭାଗିଦାରୀ ମାଧ୍ୟମରେ ସଫଳ ହୋଇଥିବାରୁ ସ୍ୱତନ୍ତ୍ର ଭାବେ ପ୍ରଶଂସା କରିଥିଲେ ।
ଉତ୍ତର-ପୂର୍ବ ଶିଳ୍ପ ବିକାଶ ଯୋଜନା (ଏନଇଆଇଡିଏସ) 2017କୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମାର୍ଚ୍ଚ 2020 ପର୍ଯ୍ୟନ୍ତ 3000 କୋଟି ଟଙ୍କାର ଆର୍ଥିକ ଆବଂଟନ ସହିତ ଉତ୍ତର-ପୂର୍ବ ଶିଳ୍ପ ବିକାଶ ଯୋଜନା (ଏନଇଆଇଡିଏସ), 2017କୁ ଅନୁମୋଦନ କରାଯାଇଛି । ସରକାର ମାର୍ଚ୍ଚ 2020 ପୂର୍ବରୁ ମୂଲ୍ୟାଙ୍କନ ପରେ ଅବଶିଷ୍ଟ ଅବଧି ଲାଗି ଆବଶ୍ୟକ ପାଣ୍ଠି ଆବଂଟନ ଉପଲବ୍ଧ କରାଇବେ । ଏନଇଆଇଡିଏସ ଅଧିକ ଆବଂଟନ ସହିତ ପୂର୍ବର ଦୁଇଟି ଯୋଜନା ଅନ୍ତର୍ଗତ କଭର କରାଯାଇଥିବା ପ୍ରୋତ୍ସାହନର ସମ୍ମିଶ୍ରଣ ଅଟେ । ବିବରଣୀ : ସରକାର ଉତ୍ତର-ପୂର୍ବ ରାଜ୍ୟରେ ରୋଜଗାର ସୃଷ୍ଟି କରିବା ଲାଗି ଏହି ଯୋଜନା ଜରିଆରେ ମୁଖ୍ୟତଃ ଏମଏମଇ କ୍ଷେତ୍ରକୁ ପ୍ରୋତ୍ସାହନ ଦେଉଛନ୍ତି । ସରକାର ରୋଜଗାର ସୃଷ୍ଟି ଲାଗି ଏହି ଯୋଜନା ମାଧ୍ୟମରେ ସ୍ୱତନ୍ତ୍ର ପ୍ରୋତ୍ସାହନ ମଧ୍ୟ ଦେଉଛନ୍ତି । ସମସ୍ତ ଯୋଗ୍ୟ ଶିଳ୍ପ ସଂସ୍ଥା ଯେଉଁମାନେ ଭାରତ ସରକାରଙ୍କ ଅନ୍ୟ ଯୋଜନାର ଗୋଟିଏ କିମ୍ବା ତା’ଠାରୁ ଅଧିକ ଉପାଦାନର ଲାଭ ଉଠାଉଛନ୍ତି ସେଥିପାଇଁ ମଧ୍ୟ ଏହି ଯୋଜନାର ଅନ୍ୟ ଉପାଦାନର ଲାଭ ଲାଗି ବିଚାର କରାଯିବ । ଯୋଜନା ଅନ୍ତର୍ଗତ ସିକ୍କିମ ସହିତ ଉତ୍ତର-ପୂର୍ବ ରାଜ୍ୟରେ ପ୍ରତିଷ୍ଠିତ ନୂଆ ଶିଳ୍ପ ସଂସ୍ଥାକୁ ନିମ୍ନଲିଖିତ ପ୍ରୋତ୍ସାହନ ଉପଲବ୍ଧ କରାଯିବ । ଋଣ ଉପଲବ୍ଧି ଲାଗି କେନ୍ଦ୍ରୀୟ ମୂଳଧନୀ ନିବେଶ ପ୍ରୋତ୍ସାହନ (ସିସିଆଇଆଇଏସି) ପ୍ରତ୍ୟେକ ସଂସ୍ଥାକୁ ପ୍ରୋତ୍ସାହନ ରାଶି ଉପରେ 5 କୋଟି ଟଙ୍କାର ଉର୍ଦ୍ଧ୍ଵ ସୀମା ସହିତ ପ୍ଳାଣ୍ଟ ଏବଂ ମେସିନାରୀରେ ନିବେଶର 30 ପ୍ରତିଶତ କେନ୍ଦ୍ରୀୟ ସୁଧ ପ୍ରୋତ୍ସାହନ (ସିଆଇଆଇ) ସଂସ୍ଥା ଦ୍ୱାରା ବାଣିଜ୍ୟିକ ଉତ୍ପାଦନ ପ୍ରାରମ୍ଭ କରିବା ତାରିଖ ଠାରୁ ପ୍ରଥମ 5 ବର୍ଷ ଲାଗି ଯୋଗ୍ୟ ବ୍ୟାଙ୍କ/ଆର୍ଥିକ ସଂସ୍ଥାନ ଦ୍ୱାରା ଦିଆଯାଇଥିବା କାର୍ଯ୍ୟକାରୀ ପୁଞ୍ଜି ଋଣ ଉପରେ 3 ପ୍ରତିଶତ କେନ୍ଦ୍ରୀୟ ବ୍ୟାପକ ବୀମା ପ୍ରୋତ୍ସାହନ (ସିସିଆଇଆଇ) ସଂସ୍ଥା ଦ୍ୱାରା ବାଣିଜ୍ୟିକ ଉତ୍ପାଦନ ପ୍ରାରମ୍ଭ କରିବାର ତାରିଖ ଠାରୁ 5 ବର୍ଷ ଲାଗି କୋଠା ଏବଂ ପ୍ଳାଣ୍ଟ ଏବଂ ମେସିନାରୀ ଉପରେ 100 ପ୍ରତିଶତ ବୀମା ପ୍ରିମିୟମ ଆଦାୟ ବସ୍ତୁ ଓ ସେବା କର (ଜିଏସଟି) ଆଦାୟ ସଂସ୍ଥା ଦ୍ୱାରା ବାଣିଜ୍ୟିକ ଉତ୍ପାଦନ ପ୍ରାରମ୍ଭ କରିବା ତାରିଖ ଠାରୁ ପାଞ୍ଚ ବର୍ଷ ଲାଗି ସିଜିଏସଟି ଏବଂ ଆଇଜିଏସଟିର କେନ୍ଦ୍ର ସରକାରଙ୍କ ଭାଗ ପର୍ଯ୍ୟନ୍ତ ଆଦାୟ । ଆୟକର (ଆଇଟି) ଆଦାୟ ସଂସ୍ଥା ଦ୍ୱାରା ବାଣିଜ୍ୟିକ ଉତ୍ପାଦନ ଆରମ୍ଭ କରିବାର ବର୍ଷ ସହିତ ପ୍ରଥମ ପାଞ୍ଚ ବର୍ଷ ଲାଗି ଆୟକରର କେନ୍ଦ୍ରୀୟ ଭାଗ ଆଦାୟ ପରିବହନ ପ୍ରୋତ୍ସାହନ (ଟିଆଇ) · ପ୍ରସ୍ତୁତ ଉତ୍ପାଦର ନେବାଆଣିବା ଲାଗି ରେଳବାଇ/ରେଳବାଇର ସାର୍ବଜନିନ ପ୍ରତିଷ୍ଠାନ ଦ୍ୱାରା ଉପଲବ୍ଧ ବର୍ତ୍ତମାନର ସବସିଡି ସହିତ ପରିବହନ ବ୍ୟୟର 20 ପ୍ରତିଶତ । · ଭାରତର ଅନ୍ତର୍ଦେଶୀୟ ଜଳମାର୍ଗ ପ୍ରାଧିକରଣ ମାଧ୍ୟମରେ ପ୍ରସ୍ତୁତ ସାମଗ୍ରୀର ବିନିମୟ ଲାଗି ପରିବହନ ବ୍ୟୟର 20 ପ୍ରତିଶତ · ଦେଶର କୌଣସି ବିମାନ ବନ୍ଦର ନିକଟ ଉତ୍ପାଦନସ୍ଥଳ ଠାରୁ ବିମାନରେ ପଠାଯାଇଥିବା ନଷ୍ଟ ହୋଇଯାଇଥିବା ସାମଗ୍ରୀ (ଆଇଏଟିଏ ଦ୍ୱରା ପରିଭାଷିତ ରୂପରେ)ର ପରିବହନ ବ୍ୟୟର 33 ପ୍ରତିଶତ ନିଯୁକ୍ତି ପ୍ରୋତ୍ସାହନ (ଇଆଇ) ସରକାର କର୍ମଚାରୀ ଭବିଷ୍ୟ ନିଧି (ଇପିଏଫ)ରେ ନିଯୁକ୍ତିଦାତାଙ୍କ ଯୋଗଦାନର 3.67ପ୍ରତିଶତ ପରିଶୋଧ କରିବେ, ଯାହା ପ୍ରଧାନମନ୍ତ୍ରୀ ରୋଜଗାର ପ୍ରୋତ୍ସାହନ ଯୋଜନା (ପିଏମଆରପିୱାଇ)ରେ କର୍ମଚାରୀ ପେନସନ ଯୋଜନା (ଇପିଏସ)ପାଇଁ ସରକାରଙ୍କ ଦ୍ୱାରା ବହନ କରାଯାଉଥିବା ନିଯୁକ୍ତିଦାତାଙ୍କ 8.33 ପ୍ରତିଶତ ଯୋଗଦାନ ବ୍ୟତୀତ ଅଟେ । ପ୍ରୋତ୍ସାହନର ସମସ୍ତ ଉପାଦାନ ଅନ୍ତର୍ଗତ ଲାଭର ମୋଟ ସୀମା ପ୍ରତି ସଂସ୍ଥା ପାଇଁ 200କୋଟି ଟଙ୍କା ହେବ । ନୂଆ ଯୋଜନା ଉତ୍ତର-ପୂର୍ବ ରାଜ୍ୟରେ ଶିଳ୍ପାୟନକୁ ପ୍ରୋତ୍ସାହିତ କରିବ ଏବଂ ନିଯୁକ୍ତି ତଥା ଆୟ ସୃଷ୍ଟିକୁ ପ୍ରୋତ୍ସାହନ ଦେବ ।
ରାଜସ୍ଥାନରେ ସଡ଼କ ଦୁର୍ଘଟଣାରେ ଜୀବନ ହାନି ଯୋଗୁଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜସ୍ଥାନର ବାରମେରରେ ଏକ ସଡ଼କ ଦୁର୍ଘଟଣାରେ ଜୀନନ ହାନି ଯୋଗୁଁ ଗଭୀର ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରି କହିଛି: “ରାଜସ୍ଥାନର ବାରମେରରେ ଘଟିଥିବା ସଡ଼କ ଦୁର୍ଘଟଣା ଅତ୍ୟନ୍ତ ଦୁଃଖଦାୟକ । ଯେଉଁମାନେ ଏଥିରେ ପ୍ରାଣ ହରାଇଛନ୍ତି ସେମାନଙ୍କ ପରିବାର ପ୍ରତି ମୁଁ ଗଭୀର ସମବେଦନା ଜଣାଉଛି । ଏହି ଦୁଃଖ ସମୟରେ ଭଗବାନ ସେମାନଙ୍କୁ ଶକ୍ତି ଦିଅନ୍ତୁ: ପ୍ରଧାନମନ୍ତ୍ରୀ ।”
26/11 ମୁମ୍ବାଇ ଆତଙ୍କବାଦୀ ଆକ୍ରମଣରେ ମୃତକଙ୍କ ପ୍ରତି ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 26/11 ମୁମ୍ବାଇ ଆତଙ୍କବାଦୀ ଆକ୍ରମଣ ଘଟଣାରେ ମୃତ ବ୍ୟକ୍ତିଙ୍କ ସ୍ମୃତି ପ୍ରତି ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “26/11 ଭୟଙ୍କର ମୁମ୍ବାଇ ଆତଙ୍କବାଦୀ ଆକ୍ରମଣ ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ସ୍ମୃତି ପ୍ରତି ଶ୍ରଦ୍ଧାଞ୍ଜଳି । ମୃତକଙ୍କ ପରିବାରବର୍ଗଙ୍କ ସହ ଦେଶ ଏକ ହୋଇ ଛିଡା ହୋଇଛି । ମୁମ୍ବାଇ ଆକ୍ରମଣକାରୀଙ୍କ ବିରୁଦ୍ଧରେ ବୀରତ୍ଵର ସହ ଲଢେଇ କରିଥିବା ସାହାସୀ ପୁଲିସ ଓ ସୁରକ୍ଷା ବଳଙ୍କୁ କୃତଜ୍ଞ ରାଷ୍ଟ୍ର ମଥାନତ ପୂର୍ବକ ସମ୍ମାନ ଜଣାଉଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଆୟର୍ଲାଣ୍ଡର ତାଓଇସିଚ ଭାବେ କାର୍ଯ୍ୟଭାର ସମ୍ଭାଳିଥିବାରୁ ଲିଓ ବରାଦକରଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ମହାମାନ୍ୟ ମିଷ୍ଟର ଲିଓ ବରାଦକର ଆୟର୍ଲାଣ୍ଡର ତାଓଇସିଚ ଭାବେ କାର୍ଯ୍ୟଭାର ସମ୍ଭାଳିଥିବାରୁ ତାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । “ମହାମାନ୍ୟ ମିଷ୍ଟର ଲିଓ ବରାଦକର ଆୟର୍ଲାଣ୍ଡର ତାଓଇସିଚ ଭାବେ କାର୍ଯ୍ୟଭାର ସମ୍ଭାଳିଥିବାରୁ ଅଭିନନ୍ଦନ । ଭାରତ-ଆୟର୍ଲାଣ୍ଡ ସଂପର୍କକୁ ଆହୁରି ସମୃଦ୍ଧ କରିବା ଦିଗରେ ତାଓଇସିଚ ବରାଦକରଙ୍କ ସହ ମିଳିମିଶି କାର୍ଯ୍ୟ କରିବାକୁ ମୁଁ ଉତ୍କଣ୍ଠିତ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଜାତୀୟ ପ୍ରେସ ଦିବସ ସମାରୋହରେ ପ୍ରଧାନମନ୍ତ୍ରୀ

ଆଜି ଜାତୀୟ ପ୍ରେସ ଦିବସ ଉପଲକ୍ଷେ ପ୍ରେସ କାଉନସିଲ ଅଫ ଇଣ୍ଡିଆ ଦ୍ୱାରା ଆୟୋଜିତ ଏକ ଉତ୍ସବରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୋଗଦାନ କରିଛନ୍ତି । ଏହି ଅବସରରେ ପ୍ରେସ କାଉନସିଲ ଅଫ ଇଣ୍ଡିଆ ଏହାର ସୁବର୍ଣ୍ଣ ଜୟନ୍ତୀ ମଧ୍ୟ ପାଳନ କରିଛି । ଉତ୍ସବରେ ପ୍ରଧାନମନ୍ତ୍ରୀ ପ୍ରେସର ସ୍ୱାଧୀନତା ବଜାୟ ରଖିବା ଉପରେ ଗୁରୁତ୍ୱାରୋପ କରିଥିଲେ । ସେ କହିଥିଲେ, ପ୍ରେସ ଆତ୍ମ-ନିୟନ୍ତ୍ରିତ ହେବା ଉଚିତ । ପ୍ରେସ ଉପରେ କୌଣସି ବାହ୍ୟ ନିୟନ୍ତ୍ରଣ କିମ୍ବା ନିୟାମକ ଲାଗୁ ହେବା ଉଚିତ ନୁହେଁ ବୋଲି ସେ ମତପ୍ରକାଶ କରିଥିଲେ । ଦେଶର କେତେକ ଅଂଚଳରେ ସାମ୍ବାଦିକମାନଙ୍କ ହତ୍ୟାକୁ ନେଇ ପ୍ରଧାନମନ୍ତ୍ରୀ ଉଦବେଗ ପ୍ରକାଶ କରିଥିଲେ । ସତ୍ୟନିଷ୍ଠ ସମ୍ବାଦ ପରିବେଷଣ କରିବା ସମୟରେ ସାମ୍ବାଦିକମାନେ ସେମାନଙ୍କ ଜୀବନ ହରାଇବା ଏକ ଉଦବେଗଜନକ ବିଷୟ ବୋଲି ପ୍ରଧାନମନ୍ତ୍ରୀ ମତ ଦେଇଥିଲେ ।
ବେଲଗ୍ରେଡରେ ଆୟୋଜିତ କୁସ୍ତି ଚାମ୍ପିଅନସିପରେ ପଦକ ଜିତିଥିବା ଶିବାନୀ, ଅଞ୍ଜୁ, ଦିବ୍ୟା, ରାଧିକା ଓ ନିଶାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ବେଲଗ୍ରେଡରେ ଆୟୋଜିତ କୁସ୍ତି ଚାମ୍ପିଅନସିପରେ ପଦକ ଜିତିଥିବା ଶିବାନୀ, ଅଞ୍ଜୁ, ଦିବ୍ୟା, ରାଧିକା ଓ ନିଶାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “ବେଲଗ୍ରେଡରେ ଆୟୋଜିତ କୁସ୍ତି ଚାମ୍ପିଅନସିପରେ ପଦକ ଜିତିଥିବାରୁ ଶିବାନୀ, ଅଞ୍ଜୁ, ଦିବ୍ୟା, ରାଧିକା ଓ ନିଶାଙ୍କୁ ଅଭିନନ୍ଦନ । ସେମାନଙ୍କ ପ୍ରଦର୍ଶନ ସ୍ୱତନ୍ତ୍ର ଥିଲା ଓ ଭାରତରେ କୁସ୍ତିକୁ ଆହୁରି ଲୋକପ୍ରିୟ କରିବାରେ ସାହାଯ୍ୟ କରିବ ।”
କିସ୍ତଓ୍ୱାର ଓ କାରଗିଲରେ ଅଚାନକ ବର୍ଷା ପରର ସ୍ଥିତି ଉପରେ କେନ୍ଦ୍ର ସରକାର ତୀକ୍ଷ୍ମ ଦୃଷ୍ଟି ରଖିଛନ୍ତି: ପ୍ରଧାନମନ୍ତ୍ରୀ

କିସ୍ତଓ୍ୱାର ଓ କାରଗିଲରେ ଅଚାନକ ବର୍ଷା ପରର ସ୍ଥିତି ଉପରେ କେନ୍ଦ୍ର ସରକାର ତୀକ୍ଷ୍ମ ଦୃଷ୍ଟି ରଖିଛନ୍ତି ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି, କେନ୍ଦ୍ର ସରକାର କିସ୍ତଓ୍ୱାର ଓ କାରଗିଲରେ ଅଚାନକ ବର୍ଷା ପରର ସ୍ଥିତି ଉପରେ ତୀକ୍ଷ୍ମ ଦୃଷ୍ଟି ରଖିଛନ୍ତି । ପ୍ରଭାବିତ ଅଞ୍ଚଳକୁ ସମସ୍ତ ପ୍ରକାର ସହାୟତା ଯୋଗାଇ ଦିଆଯାଉଛି । ସମସ୍ତଙ୍କ ସୁରକ୍ଷା ଓ ମଙ୍ଗଳ ପାଇଁ ପ୍ରାର୍ଥନା କରୁଛି ।
ଶ୍ରୀ ଅନିଲ ମାଧବ ଦବେଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ

ପରିବେଶ ମନ୍ତ୍ରୀ ଶ୍ରୀ ଅନିଲ ମାଧବ ଦବେଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ନିଜ ଶୋକବାର୍ତ୍ତାରେ କହିଛନ୍ତି, “ମୋର ପ୍ରିୟ ବନ୍ଧୁ ଏବଂ ସମ୍ମାନନୀୟ ସହକର୍ମୀ ପରିବେଶ ମନ୍ତ୍ରୀ ଶ୍ରୀ ଅନିଲ ମାଧବ ଦବେଙ୍କ ଆକସ୍ମିକ ଦେହାନ୍ତରେ ମୁଁ ମର୍ମାହତ । ଅନିଲ ମାଧବ ଦବେଜୀ ଜଣେ ଉତ୍ସର୍ଗୀକୃତ ଜନସେବକ ଭାବେ ମାନେ ରହିବେ । ପରିବେଶର ସୁରକ୍ଷା ନିମନ୍ତେ ସେ ଅତ୍ୟନ୍ତ ଭାବପ୍ରବଣ ଥିଲେ । ମୁଁ ଅନିଲ ମାଧବ ଦବେଜୀଙ୍କ ସହ ଗତ ସନ୍ଧ୍ୟାରେ ପ୍ରମୁଖ ନୀତି ଓ ଯୋଜନା ସମ୍ପର୍କରେ ଚର୍ଚ୍ଚା କରୁଥିଲି । ତାଙ୍କ ଅକାଳ ବିୟୋଗ ମୋ ପାଇଁ ଏକ ବ୍ୟକ୍ତିଗତ ହାନି । ”
ଜାପାନରେ ଥିବା ଭାରତୀୟ ସମ୍ପ୍ରଦାୟ ସହିତ ଆଲୋଚନା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୩ ମଇ ୨୦୨୨ ରେ ଜାପାନରେ ଥିବା ୭୦୦ ରୁ ଅଧିକ ପ୍ରବାସୀ ଭାରତୀୟ ସଦସ୍ୟଙ୍କୁ ସମ୍ବୋଧିତ ଏବଂ ଆଲୋଚନା କରିଛନ୍ତି । ଏହି କାର୍ଯ୍ୟକ୍ରମ ପୂର୍ବରୁ ପ୍ରଧାନମନ୍ତ୍ରୀ ଜାପାନର ଇଣ୍ଡୋଲୋଜିଷ୍ଟ, କ୍ରୀଡ଼ାବିତ୍‍ ଏବଂ ସାଂସ୍କୃତିକ କଳାକାରଙ୍କ ସହ ସାକ୍ଷାତ କରିଥିଲେ ଯେଉଁମାନେ ଭାରତ ଏବଂ ଜାପାନ ମଧ୍ୟରେ ସାଂସ୍କୃତିକ ତଥା ଲୋକମାନଙ୍କ ମଧ୍ୟରେ ଭାବ ବିନିମୟକୁ ପ୍ରୋତ୍ସାହିତ କରୁଛନ୍ତି । ପ୍ରଧାନମନ୍ତ୍ରୀ ଜାପାନରେ ପ୍ରଭାସୀ ଭାରତୀୟ ସମ୍ମାନ ପୁରସ୍କାର ପ୍ରାପ୍ତ ବ୍ୟକ୍ତିଙ୍କୁ ମଧ୍ୟ ଭେଟିଛନ୍ତି । ଜାପାନରେ ୪୦,୦୦୦ ରୁ ଅଧିକ ପ୍ରବାସୀ ଭାରତୀୟ ରହିଛନ୍ତି । ଭାରତୀୟ ସମ୍ପ୍ରଦାୟ ସଦସ୍ୟଙ୍କୁ ସେମାନଙ୍କର ଦକ୍ଷତା, ପ୍ରତିଭା ଏବଂ ଉଦ୍ୟୋଗୀତା ଏବଂ ମାତୃଭୂମି ସହିତ ଯୋଗାଯୋଗ ପାଇଁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ । ସ୍ୱାମୀ ବିବେକାନନ୍ଦ ଏବଂ ରବୀନ୍ଦ୍ର ନାଥ ଟାଗୋରଙ୍କ ଆହ୍ୱାନ ଦେଇ ପ୍ରଧାନମନ୍ତ୍ରୀ ଭାରତ ଏବଂ ଜାପାନ ମଧ୍ୟରେ ଥିବା ଗଭୀର ସାଂସ୍କୃତିକ ସମ୍ପର୍କ ଉପରେ ଆଲୋକପାତ କରିଛନ୍ତି । ନିକଟ ଅତୀତରେ ଭାରତରେ ବିଭିନ୍ନ ସାମାଜିକ-ଅର୍ଥନୈତିକ ବିକାଶ ଏବଂ ସଂସ୍କାରମୂଳକ ପଦକ୍ଷେପ ବିଶେଷ ଭାବରେ ଭିତ୍ତିଭୂମି, ପ୍ରଶାସନ, ସବୁଜ ବିକାଶ, ଡିଜିଟାଲ୍ ବିପ୍ଳବ ଉପରେ ସେ ଆଲୋକପାତ କରିଥିଲେ । ସେ "ଭାରତ ଚଲୋ, ଭାରତ ସେ ଯୋଡୋ” ର ଅଭିଯାନରେ ଯୋଗଦେବା ପାଇଁ ଭାରତୀୟ ସମ୍ପ୍ରଦାୟକୁ ଆମନ୍ତ୍ରଣ କରିଥିଲେ ।
ସାମାଜିକ, ଆର୍ଥିକ, ଶିଳ୍ପ, କ୍ଷେତ୍ରୀୟ ବିକାଶ କାର୍ଯ୍ୟକ୍ରମରେ ନୀତି ଆୟୋଗ ଏବଂ ରୁଷିଆର ଆର୍ଥିକ ବିକାଶ ମନ୍ତ୍ରଣାଳୟ ମଧ୍ୟରେ ବୁଝାମଣାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଆଜି ସାମାଜିକ, ଆର୍ଥିକ ଏବଂ ଶିଳ୍ପ ତଥା କ୍ଷେତ୍ରୀୟ ବିକାଶ କାର୍ଯ୍ୟକ୍ରମରେ ନୀତି ଆୟୋଗ ଏବଂ ରୁଷୀୟ ସଂଘର ଆର୍ଥିକ ବିକାଶ ମନ୍ତ୍ରଣାଳୟ ମଧ୍ୟରେ ବୁଝାମଣା(ଏମଓୟୁ)କୁ ମଞ୍ଜୁରି ମିଳିଛି । ଏହି ଏମଓୟୁର ଉଦ୍ଦେଶ୍ୟ ହେଉଛି, ସାମାଜିକ, ଆର୍ଥିକ, ଶିଳ୍ପ ଏବଂ କ୍ଷେତ୍ରୀୟ ବିକାଶ ଲାଗି ରଣନୀତି ଏବଂ କାର୍ଯ୍ୟକ୍ରମ ପ୍ରସ୍ତୁତ କରିବା ଏବଂ ଲାଗୁ କରିବାରେ ସହଯୋଗର ସମ୍ଭାବନା ସନ୍ଧାନ କରିବା । ଏଥିରେ ପାରସ୍ପରିକ ଶକ୍ତି, ବଜାର, ପ୍ରଯୁକ୍ତି, ନୀତି ଆଦିକୁ ବୁଝିବା ଲାଗି ଢାଂଚା ଏବଂ ଅନୁକୂଳ ବାତାବରଣ ସୃଷ୍ଟି କରିବାର ବ୍ୟବସ୍ଥା ରହିଛି । ଏମଓୟୁରେ ସହଯୋଗର ନିମ୍ନଲିଖିତ କ୍ଷେତ୍ର ସାମିଲ ଅଛି 1. ପାରସ୍ପରିକ ସ୍ୱାର୍ଥ ଜଡିତ ବିଷୟରେ ମିଳିତ ଗବେଷଣା ପ୍ରକଳ୍ପ ଚଳାଇବା ଓ ଲାଗୁ କରିବା । 2. ଉଭୟ ପକ୍ଷ ମଧ୍ୟରେ ପାରସ୍ପରିକ ସ୍ୱାର୍ଥ ବିଷୟ ସମ୍ବନ୍ଧିତ ସରକାରୀ ରଣନୀତି ଏବଂ ବିକାଶ କାର୍ଯ୍ୟକ୍ରମ ଉପରେ ସୂଚନା ସହିତ ସୂଚନା ଏବଂ ଗବେଷଣା କାର୍ଯ୍ୟର ବିନିମୟ । 3. ମିଳିତ ଆୟୋଜନରେ ଭାଗିଦାରୀ ଲାଗି ଉଭୟ ପକ୍ଷର ବିଶେଷଜ୍ଞମାନଙ୍କ ଯାତାୟାତ । 4. ଉଭୟ ପକ୍ଷଙ୍କ ସହମତି କାର୍ଯ୍ୟକ୍ରମରେ ସେମିନାର, ସମ୍ମିଳନୀ ଏବଂ ଅନ୍ୟ ବୈଠକ ଆୟୋଜନ କରିବା । 5. ଉଭୟ ପକ୍ଷର ପାରସ୍ପରିକ ସହମତି ଅନୁଯାୟୀ ସହଯୋଗର ଅନ୍ୟ ସ୍ୱରୂପ ସ୍ଥିର କରିବା ।
ଇଣ୍ଟେଲ ସିଇଓ ପ୍ୟାଟ୍ ଗେଲସିଙ୍ଗରଙ୍କୁ ଭେଟିଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଣ୍ଟେଲର ସିଇଓ ପ୍ୟାଟ ଗେଲସିଙ୍ଗରଙ୍କ ସହ ସାକ୍ଷାତ କରିଛନ୍ତି ଏବଂ ବୈଷୟିକ ଜ୍ଞାନ, ଅନୁସନ୍ଧାନ ଏବଂ ନବସୃଜନ ସମ୍ବନ୍ଧୀୟ ବିଷୟ ଉପରେ ଆଲୋଚନା କରିଛନ୍ତି । ଭାରତ ପ୍ରତି ପ୍ୟାଟ ଗେଲସିଙ୍ଗରଙ୍କ ଆଶାବାଦୀତାକୁ ମଧ୍ୟ ସେ ପ୍ରଶଂସା କରିଛନ୍ତି । ଇଣ୍ଟେଲ ସିଇଓଙ୍କ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି; “ତୁମକୁ ଭେଟି ଖୁସି ଲାଗିଲା ପ୍ୟାଟ ଗେଲସିଙ୍ଗର! ବୈଷୟିକ ଜ୍ଞାନ, ଅନୁସନ୍ଧାନ ଏବଂ ନବସୃଜନ ସମ୍ବନ୍ଧୀୟ ବିଷୟଗୁଡ଼ିକ ଉପରେ ଆମର ଉତ୍ତମ ଆଲୋଚନା ହୋଇଥିଲା । ମୁଁ ଭାରତ ପ୍ରତି ତୁମର ଆଶାବାଦୀତାକୁ ପ୍ରଶଂସା କରୁଛି ।”
ଜାପାନ ପ୍ରତିପକ୍ଷ ସିଞ୍ଜୋ ଆବେ ପୁନଃନିର୍ବାଚିତ ହୋଇଥିବାରୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ରବିବାର ଦିନ ଅନୁଷ୍ଠିତ ମଧ୍ୟବର୍ତ୍ତୀ ନିର୍ବାଚନରେ ଜାପାନ ପ୍ରତିପକ୍ଷ ସିଞ୍ଜୋ ଆବେ ବିଜୟୀ ହୋଇଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କୁ ଅଭିନନ୍ଦନ ଜଣାଇଛନ୍ତି । “ବୃହତ ନିର୍ବାଚନୀ ବିଜୟ ପାଇଁ ମୋର ପ୍ରିୟ ବନ୍ଧୁ ସିଞ୍ଜୋଙ୍କୁ ହୃଦୟର ଗଭୀରତମ ପ୍ରଦେଶରୁ ଅଭିନନ୍ଦନ ଜଣାଉଛି । ତାଙ୍କ ସହ ମିଶି ଭାରତ ଓ ଜାପାନ ସମ୍ପର୍କକୁ ଆହୁରି ସୁଦୃଢ କରିବା ନେଇ ଆଶାପ୍ରକାଶ କରୁଛି,” ବୋଲି ପ୍ରଧାନମନ୍ତ୍ରୀ ତାଙ୍କ ଅଭିନନ୍ଦନ ବାର୍ତ୍ତାରେ କହିଛନ୍ତି ।
ମେସର୍ସ ଜାତୀୟ କେମିକାଲ୍ସ ଏଣ୍ଡ ଫର୍ଟିଲାଇଜର୍ସର ଜମି ମୁମ୍ବାଇ ମହାନଗର କ୍ଷେତ୍ରୀୟ ବିକାଶ ପ୍ରାଧିକରଣକୁ ହସ୍ତାନ୍ତରଣ

ମେସର୍ସ ଆରସିଏଫର ଜମି ଗ୍ରେଟର ମୁମ୍ବାଇ ମହାନଗର ପାଳିକାକୁ ହସ୍ତାନ୍ତର ଏବଂ ଏମଏମଆରଡିଏ/ଏମସିଜିଏମକୁ ଜମି ହସ୍ତାନ୍ତରରେ ପ୍ରାପ୍ତ/ପ୍ରାପ୍ତି ଯୋଗ୍ୟ ହସ୍ତାନ୍ତରଯୋଗ୍ୟ ବିକାଶ ଅଧିକାର ପ୍ରମାଣପତ୍ରର ବିକ୍ରି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ନିମ୍ନୋକ୍ତ ପ୍ରସ୍ତାବଗୁଡ଼ିକୁ ପିଛିଲା ଭାବେ ମଞ୍ଜୁରି ଦେଇଛନ୍ତି: 1. ମେସର୍ସ ଜାତୀୟ କେମିକାଲ୍ସ ଏଣ୍ଡ ଫର୍ଟିଲାଇଜର୍ସ (ଆସିଏଫ)ର ଜମିକୁ ମୁମ୍ବାଇ ମହାନଗର କ୍ଷେତ୍ରୀୟ ବିକାଶ ପ୍ରାଧିକରଣ (ଏମଏମଆରଡିଏ)କୁ ହସ୍ତାନ୍ତରଣ । 2. ମେସର୍ସ ଆରସିଏଫର ଜମିକୁ ଗ୍ରେଟର ମୁମ୍ବାଇ ମହାନଗର ପାଳିକା (ଏମସିଜିଏମ)କୁ ହସ୍ତାନ୍ତର ଏବଂ 3. ଏମଏମଆରଡିଏ/ଏସସିଜିଏମକୁ ଜମି ହସ୍ତାନ୍ତରରେ ପ୍ରାପ୍ତ/ପ୍ରାପ୍ତି ଯୋଗ୍ୟ ହସ୍ତାନ୍ତରଣ ଯୋଗ୍ୟ ବିକାଶ ଅଧିକାର (ଟିଡିଆର) ପ୍ରମାଣପତ୍ରର ବିକ୍ରି ।
ଭାରତ-ୟୁଏଇ ଭର୍ଚୁଆଲ ଶିଖର ସମ୍ମିଳନୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ଆବୁଧାବୀ ଯୁବରାଜ ତଥା ୟୁଏଇ ସେନାର ଉପମୁଖ୍ୟ ମହାମହିମ ଶେଖ ମହମ୍ମଦ ବିନ ଦାୟେଦ ଅଲନାହ୍ୟାନ ଫେବୃୟାରୀ ୧୮, ୨୦୨୨ ଦିନ ଏକ ଭର୍ଚୁଆଲ ସମ୍ମିଳନୀରେ ଆଲୋଚନା କରିବେ । ଭାରତ ଏହାର ୭୫ବର୍ଷର ସ୍ୱାଧୀନତା ସମାରୋହ ଆଜାଦୀ କା ଅମ୍ରିତ ମହୋତ୍ସବ ଓ ୟୁଏଇ ଏହାର ୫୦ତମ ସ୍ଥାପନ ଦିବସ ପାଳନ କରୁଥିବା ବେଳେ ଉଭୟ ନେତା ପରସ୍ପରର ଐତିହାସିକ ବନ୍ଧୁତ୍ୱ ସମ୍ପର୍କରେ ଆଲୋଚନା କରିବାର ସମ୍ଭାବନା ରହିଛି । ଦୁଇ ନେତା ଦ୍ୱିପାକ୍ଷିକ ସହଯୋଗ ଏବଂ ଉଭୟ ଦେଶର ଆଞ୍ଚଳିକ ଓ ଆନ୍ତର୍ଜାତିକ ସମସ୍ୟାଗତ ଓ ସ୍ୱାର୍ଥ ସମ୍ବଳିତ ବିଷୟ ଉପରେ ଆଲୋଚନା କରିବେ । ନିକଟରେ ଭାରତ-ୟୁଏଇ ମଧ୍ୟରେ ଦ୍ୱିପାକ୍ଷିକ ସମ୍ପର୍କ ପ୍ରତ୍ୟେକ କ୍ଷେତ୍ରରେ ସୁଦୃଢ ହୋଇଛି ଓ ଉଭୟପକ୍ଷ ଏକ ବିସ୍ତୃତ ରଣନୀତିକ ଭାଗିଦାରିତା ନେଇ କାର୍ଯ୍ୟ କରୁଛନ୍ତି । ପ୍ରଧାନମନ୍ତ୍ରୀ ୨୦୧୫, ୨୦୧୮ ଓ ୨୦୧୯ରେ ୟୁଏଇ ପରିଦର୍ଶନ କରିଥିବାବେଳେ, ଆବୁଧାବି ଯୁବରାଜ ୨୦୧୬ ଓ ୨୦୧୭ରେ ଭାରତ ପରିଦର୍ଶନ ଆସିଥିଲେ । ମନ୍ତ୍ରିସ୍ତରୀୟ ପରିଦର୍ଶନ ଉଭୟପକ୍ଷ ମଧ୍ୟରେ ଜାରି ରହିଥିବାବେଳେ ଆମର ବୈଦେଶିକ ବ୍ୟାପାର ମନ୍ତ୍ରୀ ତିନିଥର ଓ ୟୁଏଇର ବାଣିଜ୍ୟ ଓ ଶିଳ୍ପମନ୍ତ୍ରୀ ୨୦୨୧ରେ ଥରେ ଭାରତ ଗସ୍ତ କରିଛନ୍ତି । ଉଭୟପକ୍ଷ କୋଭିଡ-୧୯ ବୈଶ୍ୱିକ ମହାମାରୀ କାଳରେ ସ୍ୱାସ୍ଥ୍ୟସେବା ଓ ଖାଦ୍ୟ ନିରାପତା କ୍ଷେତ୍ରରେ ସମନ୍ୱୟ ରକ୍ଷା କରିଥିବାବେଳେ, ଦ୍ୱିପାକ୍ଷିକ, ବାଣିଜ୍ୟ, ପୁଞ୍ଜିିବିନିଯୋଗ ଓ ଶକ୍ତି ସମ୍ପର୍କ ମଜବୁତ ରହିଛି । ଉଭୟପକ୍ଷ ଅକ୍ଷୟଶକ୍ତି, ଷ୍ଟାର୍ଟଅପ୍‌, ଫିନଟେକ ଇତ୍ୟାଦି କ୍ଷେତ୍ରରେ ସେମାନଙ୍କ ସହଯୋଗ ବ୍ୟାପକ କରୁଥିବାବେଳେ, ଭାରତ- ଦୁବାଇ ଏକ୍ସପୋ -୨୦୨୦ରେ ଏକ ବୃହତ ମଣ୍ଡପ ସହ ଅଂଶଗ୍ରହଣ କରିଥିଲେ । ଦ୍ୱିପାକ୍ଷିକ ସମ୍ପର୍କରେ ସବୁଠାରୁ ବଡ ପଦକ୍ଷେପ ହେଲା ବିସ୍ତୃତ ଆର୍ଥିକ ଭାଗିଦାରିତା ରାଜିନାମା (ସିଇପିଏ)। ସିଇପିଏ ପାଇଁ ରାଜିନାମା ୨୦୨୧ସେପ୍ଟେମ୍ବରରେ ଆରମ୍ଭ ହୋଇ ତାହା ଶେଷ ମଧ୍ୟ ହୋଇଛି । ଏହି ରାଜିନାମା ଭାରତ ଏବଂ ୟୁଏଇ ଆର୍ଥିକ ଓ ବାଣିଜ୍ୟିକ ସମ୍ପର୍କକୁ ପରବର୍ତ୍ତୀ ପର୍ଯ୍ୟାୟକୁ ନେଇଯିବ । ୟୁଏଇ ହେଉଛି ଭାରତ ତୃତୀୟ ବୃହତ୍ ବାଣିଜ୍ୟ ଭାଗିଦାରୀ ଓ ଦ୍ୱିପାକ୍ଷିକ ବାଣିଜ୍ୟ ଓ ପୁଞ୍ଜିବିନିଯୋଗ ରାଜିନାମା ଉଭୟ ଦେଶକୁ ଖୁବ୍ ଉଚ୍ଚକୁ ନେଇଯିବାର ଯଥେଷ୍ଟ ସମ୍ଭାବନା ରହିଛି । ୟୁଏଇରେ ଏକ ବୃହତ୍ ଭାରତୀୟ ସମାଜ ଯାହାର ସଂଖ୍ୟା ପ୍ରାୟ ୩୫ଲକ୍ଷ ପାଖାପାଖି ହେବ ବସବାସ କରନ୍ତି । ବୈଶ୍ୱିକ ମହାମାରୀ କାଳରେ ୟୁଏଇ ସରକାର ଭାରତୀୟମାନଙ୍କୁ ସମସ୍ତ ସହାୟତା ପ୍ରଦାନ କରିଥିବାରୁ ପ୍ରଧାନମନ୍ତ୍ରୀ ତାହାର ଭୂୟସୀ ପ୍ରଶଂସା କରିଛନ୍ତି । ଭାରତୀୟ ସମାଜରେ ୟୁଏଇର ବିକାଶ ଦିଗରେ ସହଯୋଗକୁ ମଧ୍ୟ ତାଙ୍କ ନେତୃତ୍ୱ ପ୍ରଶଂସା କରିଛନ୍ତି । କୋଭିଡ-୧୯ ବୈଶ୍ୱିକ ମହାମାରୀର ଭୟାବହତା ସତ୍ୱେ ୨୦୨୦ରେ ଉଭୟ ଦେଶ ମଧ୍ୟରେ ନାଗରିକମାନଙ୍କୁ ଯାତାୟତ ସୁବିଧା ପାଇଁ କରାଯାଇଥିବା ଜୈବ ବଳୟ ଯୋଗୁଁ ଉଭୟ ଦେଶ ତା’ର ପ୍ରଶଂସା କରିଛନ୍ତି ।
ନିଶା ଦ୍ରବ୍ୟ, ଔଷଧ, ମାନସିକ ରୋଗ ଔଷଧ ଏବଂ ପ୍ରିକର୍ସର୍ସର ବେଆଇନ କାରବାର ରୋକିବା କ୍ଷେତ୍ରରେ ଭାରତ, ଉଜବେକିସ୍ତାନ ସହଯୋଗ ବୁଝାମଣାକୁ କ୍ୟାବିନେଟ ମଞ୍ଜୁରି

ନିଶା ଦ୍ରବ୍ୟ, ଔଷଧ, ମାନସିକ ରୋଗ ଔଷଧ ଏବଂ ପ୍ରିକର୍ସର୍ସର ବେଆଇନ କାରବାର ରୋକିବା କ୍ଷେତ୍ରରେ ଆପୋସ ସହଯୋଗ ଲାଗି ଭାରତ ଏବଂ ଉଜବେକିସ୍ତାନ ମଧ୍ୟରେ ବୁଝାମଣା (ଏମଓୟୁ)କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଅନୁମୋଦନ କରିଛନ୍ତି । ଲାଭ : ନିଶା ଦ୍ରବ୍ୟ ଏବଂ ମାନସିକ ରୋଗର ଔଷଧ କାରବାର ଉପରେ ନିୟନ୍ତ୍ରଣ ଆଣିବା ଲାଗି ଆପୋସ ସହଯୋଗ ଏବଂ ବେଆଇନ ଔଷଧ କାରବାର ଉପରେ ଅଂକୁଶ ଆଣିବା ଦିଗରେ ଏହି ଏମଓୟୁ ସହାୟକ ହୋଇପାରିବ । ଚୟନ କରାଯାଇଥିବା କ୍ଷେତ୍ରରେ ସମସ୍ତ ପ୍ରସଙ୍ଗର ମୁକାବିଲା କରିବା କ୍ଷେତ୍ରରେ ଆବଶ୍ୟକ ଆପୋସ ସହାୟତା ଏବଂ ସହଯୋଗ ଲାଗି ଏକ ପ୍ରଭାବୀ ଢାଂଚା ଯୋଗାଇଦେବ । ଉଭୟ ସରକାରଙ୍କ ମଧ୍ୟରେ ସଂସ୍ଥାଗତ ଯୋଗାଯୋଗ ପାଇଁ ଏହି ଏମଓୟୁ ସୁବିଧା ପ୍ରଦାନ କରିବ । ବୁଝାମଣା ଥରେ ଲାଗୁ ହେଲେ ଅନ୍ତର୍ଜାତୀୟ ନିଶାଦ୍ରବ୍ୟ କାରବାର ଉପରେ ଅଂକୁଶ ଲଗାଇବାରେ ସହାୟତା ମିଳିପାରିବ ।
ନୋଡାଲ ଏଜେନ୍ସି ଆଇଆରଏସଡିସି ଦ୍ୱାରା ସରଳ ପ୍ରକ୍ରିୟା ଏବଂ ଦୀର୍ଘ ଅବଧିର ଲିଜ ମାଧ୍ୟମରେ ରେଳ ଷ୍ଟେସନଗୁଡ଼ିକର ପୁନର୍ବିକାଶକୁ କ୍ୟାବିନେଟ ମଞ୍ଜୁରି

ଷ୍ଟେସନଗୁଡ଼ିକର ପୁନର୍ବିକାଶ ଦ୍ୱାରା ବ୍ୟାପକ ଆଧୁନିକୀକରଣର ମାର୍ଗ ପ୍ରଶସ୍ତ ହେବ ଏବଂ ବିଶ୍ୱସ୍ତରୀୟ ମୌଳିକ ଭିତ୍ତିଭୂମି ସୁନିଶ୍ଚିତ ହେବ ରେଳବାଇ ନିଜସ୍ୱ ଜମି ଏବଂ ପାର୍ଶ୍ଵବର୍ତ୍ତୀ ଅନ୍ୟସ୍ଥାନଗୁଡ଼ିକର ବାଣିଜ୍ୟିକ ବିକାଶକୁ ଅନୁମତି ଦେଇ ଅତ୍ୟାଧୁନିକ ଯାତ୍ରୀ ସୁବିଧା ପ୍ରଦାନ କରିବ ନୂତନ ଉପାୟ ଏବଂ ସରଳ କାର୍ଯ୍ୟକ୍ରମ ଡିଜାଇନ 99 ବର୍ଷ ପର୍ଯ୍ୟନ୍ତ ଲିଜ ଅବଧି ଏବଂ ଉପ-ଲିଜ ଓ ସରଳୀକୃତ ଟେଣ୍ଡର ପ୍ରକ୍ରିୟା ସାମିଲ ପୁନର୍ବିକାଶ ଦ୍ୱାରା ଅତ୍ୟାଧୁନିକ ସ୍ମାର୍ଟ ଷ୍ଟେସନ ନିର୍ମାଣ ହେବ ଏବଂ ମିନି ସ୍ମାର୍ଟ ସିଟି ରୂପରେ କାର୍ଯ୍ୟ କରି ରେଳ ଷ୍ଟେସନଗୁଡ଼ିକର ପୁନର୍ବିକାଶ ଦ୍ୱାରା ଅର୍ଥବ୍ୟବସ୍ଥା ଉପରେ ଗୁଣାତ୍ମକ ପ୍ରଭାବ ପଡ଼ିବ, ନିଯୁକ୍ତି ସୁଯୋଗ ସୃଷ୍ଟି ହେବ ଏବଂ ଆର୍ଥିକ ଅଭିବୃଦ୍ଧି ହେବ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ନୋଡାଲ ଏବଂ ପ୍ରମୁଖ ପ୍ରକଳ୍ପ ବିକାଶ ଏଜେନ୍ସି ଭାରତୀୟ ରେଳ ଷ୍ଟେସନ ବିକାଶ ନିଗମ ଲିମିଟେଡ (ଆଇଆରଏସଡିସି) ଦ୍ୱାରା ରେଳ ଷ୍ଟେସନଗୁଡ଼ିକୁ ପୁଣିଥରେ ବିକଶିତ କରିବା ପ୍ରସ୍ତାବକୁ ଅନୁମୋଦନ କରିଛନ୍ତି । ପୁନର୍ବିକାଶ କାର୍ଯ୍ୟକ୍ରମରେ ବିଭିନ୍ନ ବିଜିନେସ ମଡେଲ ବିଶିଷ୍ଟ ସରଳୀକୃତ ପ୍ରକ୍ରିୟା ଏବଂ 99 ବର୍ଷର ଲମ୍ବା ଅବଧି ଲାଗି ଲିଜ ସାମିଲ ରହିଛି । ଏହାଦ୍ୱାରା ରେଳର ବ୍ୟାପକ ଆଧୁନିକୀକରଣ ହେବ ଏବଂ ବିଶ୍ୱସ୍ତରୀୟ ମୌଳିକ ଭିତ୍ତିଭୂମି ସୁନିଶ୍ଚିତ ହେବ । ସାରା ଦେଶରେ ପ୍ରମୁଖ ରେଳ ଷ୍ଟେସନଗୁଡ଼ିକର ବିକାଶ ରେଳର ଜମି ଏବଂ ଷ୍ଟେସନ ଆଖପାଖର ସ୍ଥାନଗୁଡ଼ିକର ବାଣିଜ୍ୟିକ ବିକାଶ କରି କରାଯିବ । ଏହି କାର୍ଯ୍ୟକ୍ରମ ଦ୍ୱାରା ଯାତ୍ରୀମାନଙ୍କୁ ଅତ୍ୟାଧୁନିକ ସୁବିଧା ମିଳିବ ଏବଂ ଅତିରିକ୍ତ ରାଜସ୍ୱ ଆୟ ହୋଇପାରିବ । ଏଥିରେ ମନ୍ତ୍ରଣାଳୟକୁ କୌଣସି ଆର୍ଥିକ ବୋଝ ପଡ଼ିବ ନାହିଁ । ଷ୍ଟେସନଗୁଡ଼ିକର ପୁନର୍ବିକାଶ ଦ୍ୱାରା ଅର୍ଥ ବ୍ୟବସ୍ଥା ଉପରେ ଗୁଣାତ୍ମକ ପ୍ରଭାବ ପଡ଼ିବ ଯାହାଦ୍ୱାରା ନିଯୁକ୍ତିର ଅଧିକ ସୁଯୋଗ ସୃଷ୍ଟି ହେବ ଏବଂ ଆର୍ଥିକ ଅଭିବୃଦ୍ଧି ହେବ । ନୋଡାଲ ଏଜେନ୍ସି ଆଇଆରଏସଡିସି ସମଗ୍ର ଯୋଜନା ପ୍ରସ୍ତୁତ କରିବ ଏବଂ ନିର୍ଦ୍ଦିଷ୍ଟ ଷ୍ଟେସନ କିମ୍ବା ଷ୍ଟେସନଗୁଡ଼ିକର ସମୂହ ବ୍ୟବସାୟ ଯୋଜନା ପ୍ରସ୍ତୁତ କରିବ । ଯାହାଦ୍ୱାରା ଭାରତୀୟ ରେଳର ବ୍ୟୟ ସ୍ଥିରତା ସୁନିଶ୍ଚିତ ହେବ । ରେଳ ମନ୍ତ୍ରଣାଳୟ ଦ୍ୱାରା ବ୍ୟବସାୟ ଯୋଜନାକୁ ମଞ୍ଜୁରି ଦିଆଯିବା ଦ୍ୱାରା ଆଇଆରଏସଡିସି ଏବଂ ପ୍ରକଳ୍ପ ବିକାଶ ଏଜେନ୍ସି ଷ୍ଟେସନ ପୁନର୍ବିକାଶର କାର୍ଯ୍ୟ ଆରମ୍ଭ କରିବ । ରେଳବାଇ/ଆରଏଲଡିଏ/ଆଇଆରଏସଡିସି ରେଳ ଭୂମି ଲାଗି ନିୟୋଜନ ଏବଂ ବିକାଶକୁ ତ୍ୱରାନ୍ୱିତ କରିବାରେ ରେଳ ମନ୍ତ୍ରଣାଳୟକୁ ସହାୟତା ମିଳିପାରିବ । ପୁନର୍ବିକାଶ ପ୍ରୟାସ ଦ୍ୱାରା ଅତ୍ୟାଧୁନିକ ସ୍ମାର୍ଟ ଷ୍ଟେସନ ନିର୍ମାଣ ହେବ ଯାହା ମିନି ସ୍ମାର୍ଟ ସିଟି ଭାବେ କାମ କରିବ । ପୁନର୍ବିକାଶ ଦ୍ୱାରା ଯାତ୍ରୀ ଏବଂ ଉଦ୍ୟୋଗକୁ ବ୍ୟାପକ ଲାଭ ମିଳିବ । ଯାତ୍ରୀମାନଙ୍କୁ ଅନ୍ତର୍ଜାତୀୟ ରେଳ ଟର୍ମିନାଲ ଭଳି ସୁବିଧା ମିଳିବ ଏବଂ ସ୍ଥାନୀୟ ଲୋକମାନଙ୍କୁ ବ୍ୟାପକ ସଂଖ୍ୟାରେ ନିଯୁକ୍ତି ସୁଯୋଗ ସୃଷ୍ଟି ହୋଇପାରିବ ।
ବିଶିଷ୍ଟ ହକି ଖେଳାଳି ଶ୍ରୀ ଚରଣଜିତ ସିଂହଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଦୁଃଖ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ହକି ଖେଳାଳି ଶ୍ରୀ ଚରଣଜିତ ସିଂହଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ବିଶିଷ୍ଟ ହକି ଖେଳାଳି ଶ୍ରୀ ଚରଣଜିତ ସିଂହଙ୍କ ଦେହାନ୍ତରେ ଦଃଖିତ । ସେ ଭାରତୀୟ ହକି ଦଳର ସଫଳତାରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ, ବିଶେଷକରି ୧୯୬୦ ଦଶକରେ ରୋମ ଏବଂ ଟୋକିଓ ଅଲିମ୍ପିକ୍ସରେ । ତାଙ୍କ ପରିବାର ଏବଂ ବନ୍ଧୁମାନଙ୍କ ପ୍ରତି ସମବେଦନା । ଓମ୍ ଶାନ୍ତି ।”